Document ID: 32009D0461

KOMISJONI OTSUS,
12. juuni 2009,
Euroopa Ravimiameti haldusnõukogusse komisjoni esindaja määramise kohta
(2009/461/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 31. märtsi 2004. aasta määrust (EÜ) nr 726/2004, milles sätestatakse ühenduse kord inim- ja veterinaarravimite lubade andmise ja järelevalve kohta ning millega asutatakse Euroopa Ravimiamet, (1) eriti selle artiklit 65,
ning arvestades järgmist:
(1)
Vastavalt määruse (EÜ) nr 726/2004 artiklile 65 kuulub Euroopa Ravimiameti (edaspidi „ravimiamet”) haldusnõukogusse ka kaks komisjoni esindajat.
(2)
Arvestades seda, et 2. juunil 2009 lõpevad praegused volitused komisjoni esindajal ning tema asetäitjal ettevõtluse ja tööstuse peadirektoraadist, tuleb ravimiameti haldusnõukogusse määrata ettevõtluse ja tööstuse peadirektoraadist üks liige ja asetäitja, kes asendab liiget tema puudumisel ja hääletab tema nimel,
ON TEINUD JÄRGMISE OTSUSE:
Artikkel 1
Komisjoni esindaja Euroopa Ravimiameti haldusnõukogus on isik, kes töötab järgmisel ametikohal ja täidab järgmisi ülesandeid:
a)
ettevõtluse ja tööstuse peadirektoraadi peadirektor.
Asendusliige on isik, kes töötab järgmisel ametikohal ja täidab järgmisi ülesandeid:
b)
direktor, kes juhib direktoraati, mis vastutab ravimite lubade eest ettevõtluse ja tööstuse peadirektoraadi töökava alusel.
Artikkel 2
Käesolev otsus kehtib isikute suhtes, kes töötavad, sealhulgas ajutiselt, käesoleva otsuse vastuvõtmise päeval artiklis 1 osutatud ametikohtadel, või nendel ametikohtadel töötavate isikute ametijärglaste suhtes.
Artikkel 3
Ettevõtluse ja tööstuse peadirektoraadi peadirektor edastab Euroopa Ravimiameti tegevdirektorile artiklis 1 osutatud ametikohtadel töötavate isikute nimed ja teatab kõikidest sellekohastest muudatustest.
Brüssel, 12. juuni 2009

Labels: 15